પવન કુમાર ચતુર્વેદી (સલમાન ખાન) ઉર્ફે બજરંગી મધ્યમવર્ગીય હિંદૂ પરિવારમાં ઉછરેલો છોકરો છે. તે બજરંગ બલીનો ભક્ત અને સાચો તથા ઈમાનદાર માનવી છે. તેના પિતા કમાણી અર્થે તેને દિલ્હી જવાની સલાહ આપે છે. દિલ્હી પહોંચતાની સાથે જ પવનની મુલાકાત રસિકા સાથે થાય છે. બંને વચ્ચે પ્રેમના બીજ રોપાય છે. આ સમયગાળા દરમ્યાન એક મૂંગી છોકરી તેમના જીવનમાં પ્રવેશે છે. ખોવાયેલી છોકરીને તેના માતા-પિતા સાથે મિલાપ કરાવવામાં બજરંગી જ ફસાઈ જાય છે. કહાની આગળ વધે ત્યારે ખબર પડે છે કે આ છોકરી પાકિસ્તાનની છે.